OpenLLM-France/wikimedia huggingface dataset:
# Ciutadans (sèrie de televisió)

Ciutadans fou una sèrie documental de Francesc Escribano i Joan Úbeda emesa a TV3 el 1994 que retratava la realitat social de Catalunya. El programa va dur a terme 500 entrevistes a catalans anònims, de totes les edats, professions i procedències socials que explicaven les seves vivències, opinions i sentiments. Cada capítol estava il·lustrat amb fragments de pel·lícules, videoclips i espots publicitaris.
Va ser un dels primers resultats del Departament de Nous Formats de Televisió de Catalunya i és considerat l'embrió del model que ha seguit aquesta televisió en els espais de testimonis. El programa va merèixer un Premi Ondas en la categoria «Internacionals» el 1994 i va ser el programa amb el qual Televisió de Catalunya va presentar-se a l'INPUT de Mont-real del mateix any.

## Referències

* 1 2 3 «Ciutadans». TV3 - 25 anys. Arxivat de l'original el 22 d'abril 2014. [Consulta: 2 agost 2013].
* ↑ Busquets, Gemma «Ciutadans, no immigrants». El Punt, 04-09-2010.
* ↑ Busquets, Gemma «El nou curs de TV3». Presència, 2161, 28-07-2013, pp. 18 – 19.
* ↑ Garcia Horcajo, Miquel «Telerealitat a l'era dels reality shows». Trípodos [Barcelona], número 27, 2010, pp. 13 – 30.
* ↑ «El ‘riesgo’ de tener ideas» (en castellà). Vivir (La Vanguardia), 02-05-2005, p. 8.
* ↑ de Luna, Manuel «‘Ciutadans' ante la crisis» (en castellà). Teletodo, 25-05-2013.
* ↑ Larrègola i Bonastre, Gemma «Quan els programes de televisió són estimulants. INPUT'99, la conferència mundial de televisió pública». Treballs de comunicació, 12, 01-12-1999, pp. 147 - 154.
Viccionari
# Up All Night

Up all night és el primer CD que el grup britànic i irlandès One Direction va publicar el 18 de novembre del 2011 a Irlanda i el 21 de novembre al Regne Unit. Va ser un dels discos més venuts amb més d'un milió de còpies i venut arreu del món. Inclou 13 cançons, 15 a l'edició de luxe, essent una de les més conegudes i amb més premis "What Makes You Beautiful" dedicada a totes les "Directioners" que els segueixen.

## Llista de les cançons

* «What Makes You Beautiful»: Escrita per Rami Yacoub, Carl Falk i Savan Kotecha
* «Gotta Be You»: Escrita per Steve Mac i August Rigo
* «One Thing»: Escrita per Rami Yacoub, Carl Falk i Savan Kotecha
* «More Than This»: Escrita per Jamie Scott
* «Up All Night»: Escrita per Savan Kotecha i Matt Squire
* «I Wish»: Escrita per Rami Yacoub, Carl Falk i Savan Kotecha
* «Tell Me a Lie»: Escrita per Kelly Clarkson, Tom Meredith i Shep Solomon
* «Taken»: Escrita per Toby Gad, Lindy Robbins, Harry Styles, Liam Payne, Louis Tomlinson, Niall Horan i Zayn Malik
* «I Want»: Escrita per Tom Fletcher
* «Everything About You»: Escrita per Steve Robson, Louis Hernandez, Wayne Hector, Harry Styles, Liam Payne, Louis Tomlinson, Niall Horan i Zayn Mailk
* «Same Mistakes»: Escrita per Steve Robson, Wayne Hector, Harry Styles, Liam Payne, Louis Tomlinson, Niall Horan i Zayn Malik
* «Save You Tonight»: Escrita per RedOne, BeatGeek, Jimmy Joker, Teddy Sky, AJ Junior, Alaina Beaton i Savan Kotecha
* «Stole My Heart»: Escrita per Jaime Scott i Paul Meehan

### A l'Edició de luxe

* «Stand Up»: Escrita per Roy Stride i Josh Wilkinson
* «Moments»: Escrita per Ed Sheeran i Si Hulbert
Aquest va ser el primer àlbum i el següent que han publicat es coneix amb el nom de "Take Me Home".

## Referències

* ↑ «The Global Bestsellers of 2012» (PDF) p. 11. International Federation of the Phonographic Industry. Arxivat de l'original el 9 abril 2013. [Consulta: 10 abril 2014].
* ↑ Caulfield, Keith. «One Direction Looking to Take Home No. 1 with Half-Million Debut» (en anglès). Billboard, 15-11-2012. [Consulta: 15 novembre 2012].
* ↑ «One Direction to hold global Twitter viewing party for new concert DVD». Music Week. Intent Media, 30-05-2012 [Consulta: 11 juny 2012].
* ↑ «IFPI publishes Digital Music Report 2013». International Federation of the Phonographic Industry (IFPI) [United Kingdom], 26-02-2013 [Consulta: 26 febrer 2013].
# John Twist

John Twist (Albany, 14 de juliol de 1898 - Beverly Hills, 11 de febrer de 1976) va ser guionista estatunidenc.
Twist va començar la seva carrera a l'era del cinema mut, proporcionant la història de pel·lícules com Breed of Courage, Blockade i The Big Diamond Robbery. Va obtenir el seu primer crèdit com a guionista a The Yellowback el 1929.

## Filmografia parcial

* Little Women (1933)
* La Cucaracha (1934)
* Annie Oakley (1935)
* Another Face (1935)
* The Last Outlaw (1936)
* Els que morirem aviat (We Who Are About to Die) (1937)
* The Toast of New York (1937)
* The Outcasts of Poker Flat (1937)
* Annapolis Salute (1937)
* Sea Devils (1937)
* Next Time I Marry (1938)
* El transatlàntic del Pacífic (Pacific Liner) (1939)
* Un gran home (The Great Man Votes) (1939)
* The Saint Strikes Back (1939)
* Too Many Girls (1940)
* Batalló de paracaigudistes (Parachute Battalion) (1939)
* Powder Town (1942)
* Pittsburgh (1942)
* Bombardier (1943)
* This Man's Navy (1945)
* Simbad, el mariner (Sinbad the Sailor) (1947)
* Homes de presa (Tycoon) (1947)
* Colorado Territory (1949)
* Dallas, ciutat fronterera (Dallas) (1950)
* Fort Worth (1951)
* La llei de la força (The Big Trees) (1952)
* So Big (1953)
* El rei Ricard i els croats (King Richard and the Crusaders) (1954)
* Persecució a alta mar (The Sea Chase) (1955)
* Helen of Troy (1956)
* Serenade (1956)
* Santiago (1956)
* L'esclava lliure (Band of Angels) (1957)
* The Deep Six (1958)
* The FBI Story (1959)
* Una trompeta llunyana (A Distant Trumpet) (1964)
* None but the Brave (1965)

## Referències

* ↑ «John Twist Screenplay:The Great Man Votes». Stony Brook University. [Consulta: 27 gener 2024].
# Silhouettea nuchipunctatus

Silhouettea nuchipunctatus és una espècie de peix de la família dels gòbids i de l'ordre dels perciformes.

## Hàbitat

És un peix marí, de clima tropical i demersal.

## Distribució geogràfica

Es troba a les Filipines.

## Observacions

És inofensiu per als humans.

## Referències

* ↑ Smith J. L. B., 1959. Gobioid fishes of the families Gobiidae, Periophthalmidae, Trypauchenidae, Taenioididae and Kraemeriidae of the western Indian Ocean. Ichthyol. Bull. J. L. B. Smith Inst. Ichthyol. Núm. 13. 185-225.
* ↑ BioLib (anglès)
* ↑ Herre, A. W. C. T., 1934. Notes on fishes in the Zoological Museum of Stanford University. 1. The fishes of the Herre Philippine expedition of 1931. The fishes of the Herre 1931 Philippine expedition with descriptions of 17 new species. Newspaper Enterprise Litd., Hong Kong. Herre Philipp. Exped.: 1-106.
* 1 2 3 FishBase (anglès)
* ↑ Herre, A.W.C.T., 1953. Check list of Philippine fishes. Res. Rep. U.S. Fish Wild. Serv., (20): 977 p.
* ↑ Randall, J.E., 2008. Two new species and three new records of gobiid fishes from the Marshall Islands. Micronesica 40(1/2):285-303.
* ↑ Randall, J.E. i K.K.P. Lim (eds.), 2000. A checklist of the fishes of the South China Sea. Raffles Bull. Zool. Suppl. (8):569-667.

## Bibliografia

* Wu, H.L., K.-T. Shao i C.F. Lai (eds.), 1999. Latin-Chinese dictionary of fishes names. The Sueichan Press, Taiwan.

## Enllaços externs

* AQUATAB
# Bidei

Bidei (en grec antic βιδιαῖοι) era el nom d'uns magistrats espartans encarregats d'inspeccionar els exercicis gimnàstics del jovent.
Es reunien a la plaça del mercat o àgora, segons Pausànies, que diu que n'eren cinc o sis i un d'ells era el president, que s'anomenava πρέσβυς βιδέων ("presbys bidéon", el bideu més experimentat"). Es creu que la paraula "bidei" significava testimonis o jutges dels joves.
Els elegien cada any uns sacerdots dedicats al culte d'Helena. Els Dioscurs s'anomenaven també bidei (βιδιαῖοι), i sembla que es creia que els dos herois havien exercit aquestes funcions.

## Referències

* ↑ «Paedonomus». [Consulta: 30 setembre 2018].
* ↑ Smith, William (ed.). «Bidiaei». A Dictionary of Greek and Roman Antiquities (1890). [Consulta: 10 desembre 2020].
# Antoni Porcar Gómez

Antoni Porcar Gómez, més conegut com a Toni Porcar (Castelló de la Plana, 14 de juny de 1951) és un polític valencià, militant del Bloc Nacionalista Valencià i primer regidor nacionalista a la ciutat de Castelló.
Antoni Porcar obté per primera vegada l'acta de regidor a les eleccions municipals de 1987 amb Unitat del Poble Valencià, embrió de l'actual BLOC. El 1991 no obtingué representació, però el 1995 la recuperaria, consolidant-la el 1999 (ja amb el BLOC) i el 2003. Aquest darrer any la formació nacionalista augmentà amb un segon regidor la seua representació a l'ajuntament castelloner. Enric Nomdedéu l'acompanyaria a l'ajuntament i el 2007 el succeeix com a líder del BLOC local, després que Porcar abandone l'activitat política, tot i que es mantindrà com a referent del partit a les comarques del nord del País Valencià. Porcar també fou Diputat Provincial a la Diputació de Castelló entre el 1999 i el 2003, sent substituït en acabar la legislatura per Josep Maria Pañella. En 2003, va liderar una candidatura interna a la presidència del BLOC, sense ser elegit.
Porcar es va posicionar en contra de l'establiment del pacte electoral amb Esquerra Unida del País Valencià a les eleccions a les Corts Valencianes de 2007 que finalment es va dur a terme visualitzant-se amb la coalició Compromís pel País Valencià. El gener de 2010 fou nomenat representant del BLOC al Consell Social de Castelló de la Plana.

## Referències

* ↑ «Web del BLOC de Castelló». Arxivat de l'original el 2010-03-13. [Consulta: 14 juny 2010].
* ↑ Porcar diu adéu a la seua trajectòria com a regidor nacionalista a Castelló notícia a Valencianisme.com del 3 juny de 2007
* ↑ Entrevista a Porcar a el Levante-Castelló Arxivat 2008-07-03 a Wayback Machine. i consultat a ANNA Notícies del 03/06/2007.
* ↑ El BLOC nomena Antoni Porcar com a representant al Consell Social de la ciutat de Castelló de la Plana, a ANNA Notícies del 15/01/2010.
# Rocasaure

El rocasaure (Rocasaurus, "llangardaix de la ciutat de Roca") és un gènere de dinosaure sauròpode titanosaure que va viure fa uns 80 milions d'anys, durant el Cretaci superior, en el que actualment és Amèrica del Sud. Aquest gènere creixia fins als 8 metres de longitud, fent-lo un dels sauròpodes més petits. El rocasaure va ser descobert l'any 2000 a l'Argentina.
L'espècie tipus, Rocasaurus muniozi, va ser descrita per Salgado i Azpilicueta l'any 2000.
Sauropodomorpha :
Regne: Animalia
Filum: Chordata
Classe: Sauropsida
Clade: Avemetatarsalia
Clade: Dinosauria :
Sauropodomorpha :
Sauropoda :
Neosauropoda :
Macronaria :
Titanosauria :
# Colopea

Colopea és un gènere d'aranyes araneomorfs de la família dels estenoquílids (Stenochilidae). Fou descrit per primera vegada per Eugène Simon, l'any 1893.
Són aranyes que tenen la seva distribució per Àsia (sud i sud-est) i Nova Guinea.

## Taxonomia

* Colopea laeta (Thorell, 1895) — Myanmar, Tailàndia
* Colopea lehtineni Zheng, Marusik & Li, 2009 — Xina
* Colopea malayana Lehtinen, 1982 — Tailàndia, Malàisia, Singapur
* Colopea pusilla (Simon, 1893) — Filipines
* Colopea romantica Lehtinen, 1982 — Bali
* Colopea silvestris Lehtinen, 1982 — Nova Guinea
* Colopea tuberculata Platnick & Shadab, 1974 — Fiji
* Colopea unifoveata Lehtinen, 1982 — Borneo
* Colopea virgata Lehtinen, 1982 — Tailàndia, Vietnam
* Colopea xerophila Lehtinen, 1982 — Nova Guinea

## Referències

* 1 2 (anglès) World Spider Catalog: Colopea Simon, 1893 en la família Stenochilidae +base de dades
* ↑ Simon, E. (1893a). Histoire naturelle das araignées. Paris 1, 257-488.
# Vestuari

* Aquest article tracta sobre el conjunt de peces de vestir. Si cerqueu el lloc per a canviar-se de roba, vegeu «vestidor».
El vestuari és el conjunt de roba d'una persona o grup. El vestuari està subjecte a la moda i és un reflex de la personalitat individual i els codis de pudor i bellesa d'una cultura. També s'anomena vestuari la roba destinada a una obra teatral o fílmica, que contribueix a ambientar l'acció i, juntament amb el maquillatge, caracteritza el personatge i li dona més versemblança. Per a diferenciar-ho, en les arts escèniques i audiovisuals el vestuari es diu "camerino", que també és l'habitació on els actors es canvien. Els dissenyadors del vestuari per a obres de teatre o cinema es diuen figurinistes.
Malgrat la similitud de mots, no s'ha de confondre el vestuari amb el vestidor, o sala per a vestir-se, pròpia tant de domicilis privats com de gimnasos i equipaments esportius, i equivalent d'allò que en les botigues de roba s'anomena emprovador.
# Vic (Cantal)

Vic de Cera o també Vic de Carladés (en francès Vic-sur-Cère) és un municipi francès, situat a la regió d'Alvèrnia-Roine-Alps, al departament de Cantal.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2006 |
| 1.721 | 1.782 | 1.963 | 2.066 | 1.968 | 1.890 | 1.960 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 1959-1965 | André Mercier | |
| 1965-1979 | Adrien Daval | |
| 1979-1989 | Jacques Gizolme | |
| 1989- | Louis-Jacques Liandier | UMP |

## Referències

* ↑ Forma adoptada a la viquipèdia en occità
# José Constantino Nalda García

José Constantino Nalda García (Valladolid, 1939) és un polític espanyol. Llicenciat en ciències físiques per la Universitat Complutense de Madrid, ha estat professor titular de l'àrea de Coneixement de física atòmica, molecular i atòmica en la Universitat de Valladolid. En la seva especialitat de físic nuclear, és autor de més de trenta publicacions.
Militant del PSOE des de 1974, fou escollit regidor i primer tinent d'alcalde de l'Ajuntament de Valladolid (1979-1983) i escollit senador per la província de Valladolid a les eleccions generals espanyoles de 1982 i 1986. A les eleccions autonòmiques de Castella i Lleó de 1983 fou escollit procurador de les Corts de Castella i Lleó, on fou nomenat conseller d'interior i administració territorial fins que fou escollit president de la Junta de Castella i Lleó del 1986 al 1987. A les eleccions autonòmiques de 1987 va perdre el poder en mans de PP i fou nomenat president de l'Institut Nacional de l'Administració Pública (INAP). En 2003 es va incorporar com a conseller al Consell Consultiu de Castella i Lleó.

## Enllaços externs

* Fitxa del Senat
* Biografia Arxivat 2012-06-20 a Wayback Machine. al Consell Consultiu de Castella i Lleó
# Sergi Vilamala i Bastarras

Sergi Vilamala i Bastarras (Barcelona, 1965) és un polític català, ex-alcalde de Les Masies de Voltregà i ex-diputat al Parlament de Catalunya en la X legislatura.
Actualment regidor d'urbanisme a l'Ajuntament.￼

## Biografia

És llicenciat en Filologia Catalana per la Universitat de Barcelona amb postgrau de Gestió en Govern Local. Ha treballat com a cap del Servei de Joventut i Cap de Promoció Turística de la Diputació de Barcelona. En 1991 va participar en la fundació d'Independents del Progrés Municipal d'Osona formada per la fusió de Progrés Municipal d'Osona (PMO) amb altres grups municipals comarcals independents. El 1996, però, va ingressar al PSC-PSOE, del que n'és primer secretari a la comarca d'Osona. A les eleccions municipals espanyoles de 1999 fou escollit regidor de l'ajuntament de les Masies de Voltregà. N'ha estat escollit alcalde a les eleccions municipals espanyoles de 2003, 2007, 2011 i 2015. També ha estat membre del Consell Comarcal d'Osona, vocal de la comissió de mancomunitats de la Federació Espanyola de Municipis i Províncies i vocal del Consell de Protecció de la Natura de la Generalitat de Catalunya. És germà de Xavier Vilamala, també militant socialista i exalcalde de Sant Hipòlit de Voltregà.
En juny de 2014 va substituir en el seu escó Joan Ignasi Elena i Garcia, elegit diputat a les eleccions al Parlament de Catalunya de 2012 i que va renunciar a l'escó. Ha estat vicepresident de la Mesa de la Comissió del Síndic de Greuges del Parlament de Catalunya.

## Referències

* 1 2 3 «Sergi Vilamala i Bastarras». Diputació de Barcelona. [Consulta: 15 gener 2023].
* 1 2 3 «I. Sr. Sergi Vilamala i Bastarras». Parlament de Catalunya. [Consulta: 15 gener 2023].
# Bg

Bg és una ordre Unix que permet executar processos en segon terme (o background).bg també pot continuar un procés aturat.

## Vegeu també

* fg
* Gestió de processos Unix
* Control de tasques (Unix)

## Referències

* bg man page (anglès)
Viccionari
# Vestron Pictures

Vestron Pictures va ser un distribuïdor i estudi de cinema nord-americà, i una antiga divisió de Vestron Inc. d'Austin O. Furst, Jr., més coneguda pel seu llançament de Dirty Dancing en 1987.
L'empresa va ser una derivació del distribuïdor de vídeo anterior, Vestron Video, que també tenia una divisió de cinema de gènere, Lightning Pictures, una derivació de Vestron Lightning Video.
La companyia matriu de Vestron Pictures, Vestron, Inc., va sol·licitar la fallida del capítol 11 i va deixar de treballar el 1991, amb els seus actius adquirits per LIVE Entertainment. Avui, Lionsgate és propietària dels drets de la biblioteca Vestron després d'adquirir Artisan Entertainment el 2003.

## Referències

* ↑ Times, Special to The New York «Talks on Vestron Reported (Published 1990)» (en anglès). The New York Times, 17-02-1990. ISSN: 0362-4331.
# Singlot

El singlot o xanglot és un soroll inspiratori que resulta de la contracció brusca, intermitent i involuntària del diafragma i els músculs intercostals inspiratoris. Finalitza a causa d'un tancament brusc de la glotis.

## Classificació mèdica

* Agut, transitori o benigne: dura menys de 48 hores
* Persistent: dura més de 48 hores
* Intractable: dura més d'un mes

## Classificació alternativa

També molt utilitzada, es basa en l'etiologia de l'afecció. Els classifica en:
* Primaris o idiopàtics. Sense causa recognoscible (no significa que no en tingui, sinó que no ha pogut ser identificada).
* Secundaris a alguna altra malaltia o afecció.

## Causes

* Menjar molt ràpidament.
* Prendre alguna cosa fresca mentre es menja alguna cosa calenta.
* Menjar alguna cosa molt calenta o molt picant.
* Tossir o riure massa temps.
* Excés de begudes alcohòliques.
* Desequilibri d'electròlits.
* Quan s'irrita el nervi frènic.
* Com a conseqüència d'un tumor.
* Per l'efecte secundari d'algun medicament.
* Per alguna malaltia dels ronyons.

## Rècord mundial

El rècord mundial de major duració de singlot (1922-1990) és de Charles Osborne (1894-1991) d'Anthon, Iowa. El seu singlot va començar el 1922 amb una repetició de 40 vegades per minut, va disminuir a 20 i va desaparèixer temporalment el febrer de 1990 - durant un total de 68 anys.

## Referències

* ↑ «xanglot». Diccionari normatiu valencià. Acadèmia Valenciana de la Llengua.
* ↑ Survivor of 68-Year Hiccup Spell Dies. Omaha World - Herald, 05 May 1991, Sunrise Edition: 2.B.
Viccionari
# Bobcat (màquina)

Bobcat és una línia d'equips agrícoles i de construcció fabricats a West Fargo, Gwinner i Bismark, de Dakota del Nord, EUA, per Bobcat Company , una subsidiària de l'empresa Doosan infracore des de 2007. La companyia ven petits carregadors, excavadores compactes, vehicles utilitaris compactes i altres equips hidràulics petits, tots sota la marca Bobcat .

## Història

El nom inicialment feia referència als carregadors produïts per l'empresa Melroe Manufacturing, la qual va iniciar amb un carregador el 1960, el model M-400, però el nom Bobcat va començar a ser usat el 1962 amb el model 440.
En la saga de Grand Theft Auto hi ha un vehicle amb aquest nom.

## Referències

* ↑ The Associated Press Stylebook specifically recognizes “Bobcat” as a “trademark for a brand of skid-steer loaders, excavators and backhoes.”
* ↑ «Korean firm buys Bobcat diggers». BBC, 30-07-2007. [Consulta: 30 juliol 2007].
* ↑ Hermann Simon mentioned this company in his correspondent Book as an example of a "Hidden Champion" (Simon, Hermann: Hidden Champions of the 21st Century : Success Strategies of unknown World Market Leaders. London: Springer, 2009.- ISBN 978-0-387-98147-5.)
* ↑ «GTA: "Max Clifford made it all happen" | GamesIndustry International». Gamesindustry.biz, 22-10-2012. [Consulta: 22 juny 2013].

## Vegeu també

* Excavadora

## Enllaços externs

* Pàgina de Bobcat (anglès)
# Arbre genealògic

Un arbre genealògic és una taula genealògica que exposa dades genealògiques d'un subjecte o d'un matrimoni d'una manera organitzada i sistemàtica. L'arbre pot ser ascendent, és a dir que mostra els avantpassats del subjecte d'estudi, o pot ser descendent, mostrant la seva descendència. La imatge de l'arbre per il·lustrar les relacions de parentiu data de l'edat mitjana. De vegades, l'arbre només es refereix al llinatge masculí, és a dir sense incloure la descendència de les filles casades; o a la inversa, només femení. Hi ha diferents mètodes per representar els arbres genealògics, sent el més conegut el sistema de numeració de Sosa-Stradonitz.

## Vegeu també

* Genograma
# Rudolf Wolf

Rudolf Wolf (Fällanden, 7 de juliol de 1816 - Zúric, 6 de desembre de 1893) va ser un astrònom i matemàtic suís conegut pel seu estudi de les taques solars.
Va nàixer en Fällanden, prop de Zuric, a Suïssa. Va estudiar astronomia en Zuric, Viena i Berlín, i al graduar-se va ensenyar matemàtiques i física a Berna. En 1847 era designat director del xicotet observatori astronòmic de Berna. En 1855 va tornar a Zürich on va ser nomenat professor d'Astronomia en la Universitat i en l'escola Politècnica. En 1864 va ser nomenat Director de l'Observatori de Zürich. Wolf va ser un escriptor prolífic. La seua Matemàtica, Físiques, Geodèsia, i Astronomia van veure sis edicions entre 1852 i 1893. La seua Història d'Astronomia recent, publicada el 1877, i el seu Manual d'Astronomia, publicat el 1893, eren ambdós summament popular al pas del segle xix al xx. Va contribuir amb quatre volums a les Biografies d'Hòmens suïssos de Ciència i dos Manuals de Matemàtiques.

## La seva investigació

El seu interès per les taques solars el va causar la seva observació d'un grup de taques solars en desembre de 1847 particularment gran i espectacular. Començant llavors les seves pròpies observacions telescòpiques i arxius de taques solar que va dur a terme contínuament durant els següents 46 anys. Molt impressionat amb el descobriment de Schwabe del cicle d'11 anys de les taques solars va embarcar a l'Observatori de Berna (i al de Zürich més tard), en un programa d'estudis històrics apuntat a reconstruir la variació en el nombre de taques solar tan arrere en el passat com fóra possible, basant-se en els quaderns supervivents i dibuixos fets per astrònoms. Per a dur a terme este programa Wolf va definir el seu ara famós nombre de taques solars relatiu. En 1868 Wolf recuperava una reconstrucció de nombre de taques solars més fiable fins a 1745, i es va encabotar en una reconstrucció fins a 1610, encara que l'escassetat de dades va fer que estes determinacions més velles foren menys fiables. Wolf va ser el primer a notar la possible existència en el registre de taques solars d'un període de modulació més llarg d'aproximadament 55 anys.
En 1852 Wolf independentment d'altres quatre persones i més o menys simultàniament va anunciar la coincidència entre el cicle d'11 anys de les taques solars i el cicle d'activitat geomagnètic. Wolf i altres també van notar una correspondència semblant entre cicle de les taques solars i la freqüència d'activitat de les aurores. Wolf va buscar un periodicitat semblant amb els fenòmens meteorològics, però sense els resultats conclusius. Wolf va informar dels resultats de les seves investigacions històriques en les taques solars en el seu Astronomische Mittheilungen, una espècie de periòdic de la investigació privat que apareixia en 13 volums entre 1852 i 1893, i que Wolf era l'únic autor. El nombre de taques solars de Wolf, com s'anomena ara, va continuar usant-se en l'Observatori de Zürich fins a les 1979, quan es va transferir a Brussel·les.